**Jegyzőkönyv**

**Nagykovácsi Nagyközség Önkormányzat**

**Képviselő-testületének rendkívüli nyílt üléséről**

**Az ülés helye: Öregiskola Közösségi Ház és Könyvtár**

**2094 Nagykovácsi Kossuth L. utca 78.**

**Időpontja: 2017. június 26. (hétfő) 8 óra 30 perc**

**Meghívott képviselők:** Kiszelné Mohos Katalin polgármester, Szemesy Barbara alpolgármester, Bánóczi Margit képviselő, Fodor Attila képviselő, Gerely Gábor képviselő, Honti Zoltán képviselő, dr. Klein Katalin képviselő, Dr. Szabó András Lajos képviselő, Tegzes Endre képviselő

**Meghívottak:** dr. Fegyveres-Fiskál Gábor alpolgármester, dr. Szelenczy Gabriella Budakeszi Járási Hivatal vezetője, dr. Klein Ferenc Német Nemzetiségi Önkormányzat elnöke. Oktatási, kulturális, sport, turisztikai és környezetvédelmi bizottság tagjai: Kropkó Péter, Gerlóczyné Furulyás Katalin. Pénzügyi és településfejlesztési bizottság tagjai: Horváthné Holéczy Katalin, Erdélyi Zoltán. Ügyrendi, összeférhetetlenségi, jogi és külső kapcsolatok bizottság tagjai: dr. Lovas András, dr. Borók György. Egészségügyi és szociális bizottság tagjai: Pintér Tünde, Karczewicz Ágnes. Diószeghy Tünde Öregiskola Közösségi Ház és Könyvtár vezetője, Fehér Imre Nagykovácsi Általános Iskola igazgatója, Szabó Orsolya Kispatak Óvoda vezetője, Kántor Ágnes NATÜ Kft. ügyvezetője, Móczár Ágnes Lenvirág Bölcsőde és Védőnői Szolgálat intézményvezetője, Pintér Lajos Budakeszi Rendőrőrs parancsnoka

**Meghívottak a hivatalból:** Papp István jegyző, dr. Halmosi-Rokaj Odett aljegyző, Györgyi Zoltán főépítész, Perlaki Zoltán osztályvezető, Grégerné Papp Ildikó osztályvezető, dr. Visnyay Noémi osztályvezető

**Megjelent képviselők:** Kiszelné Mohos Katalin polgármester, Szemesy Barbara alpolgármester, Bánóczi Margit képviselő, Gerely Gábor képviselő, Honti Zoltán képviselő, dr. Klein Katalin képviselő, Tegzes Endre képviselő

**Megjelentek a hivatalból:** Papp István jegyző, dr. Halmosi-Rokaj Odett aljegyző, Györgyi Zoltán főépítész, Grégerné Papp Ildikó osztályvezető, dr. Visnyay Noémi osztályvezető, Kissné Szalay Erzsébet jegyzőkönyvvezető

**Kiszelné Mohos Katalin polgármester:** Tisztelettel és szeretettel köszöntök minden kedves megjelentet. Megállapítom, hogy a Képviselő-testület 7 fővel határozatképes, köszönöm szépen, hogy a rendkívüli időpont ellenére megjelentek a képviselők. Távollétét jelezte dr. Szabó András munkahelyi elfoglaltsága miatt, Fodor Attila pedig lehet, hogy késve érkezik. Néhány nappal vagyunk túl a közmeghallgatáson. Az előre tervezett 4 órás ülés helyett 3 és egynegyed órában sikerült a lakossággal megbeszélni a felmerülő kérdéseiket, illetve tájékoztatni a lakosságot mind a 2017. évi költségvetésről, és a 2016. évi zárszámadásról, valamint a folyamatban lévő beruházásainkról. A közmeghallgatás jegyzőkönyve fel fog kerülni a honlapunkra, illetve azok a bemutatók is, amik elhangzottak a közmeghallgatáson.

Rendkívüli ülésünk összehívását több dolog is indokolta. Egyrészt a Zöld Bicske Kft-vel a szolgáltatási szerződés felbontásáról szóló döntés, másrészt pedig a NATÜ intézmény alapításának a folyamatában van szükség egy újabb döntésre, hogy az intézményvezető kinevezésének időpontja megegyezzen az intézmény alapításának időpontjával. Elsőként a napirendről szavazzunk a meghívóban kiküldöttek szerint. Van-e kérdés, hozzászólás? Nincs. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testületének jelen lévő 7 tagja 7 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**94/2017. (VI. 26.) HATÁROZATA**

**Tárgy: A Képviselő-testület 2017. június 26-án megtartott rendkívüli ülésének napirendje**

Nagykovácsi Nagyközség Önkormányzat Képviselő-testülete úgy dönt, hogy 2017. június 26-i rendkívüli ülésén a következő napirendi pontokat tárgyalja.

***Nyílt ülés:***

1. **A hulladékgazdálkodási közszolgáltatás ellátásával kapcsolatos döntések meghozatala**
2. **Döntés az „I. világháborús emlékmű felújítása Nagykovácsiban, a Tisza István téren” pályázat támogatási kérelmének benyújtásáról és az önerő összegéről**
3. **Hozzájárulás Nagykovácsi településnév használatához**

***Zárt ülés:***

1. **Döntés a Nagykovácsi Településüzemeltetési Intézmény intézményvezetői magasabb vezetői megbízásra vonatkozó Z - 82/2017. (VI. 13.) Kt. határozat módosításáról**

**Határidő**: azonnal

**Felelős**: Polgármester

**1. napirendi pont**

**A hulladékgazdálkodási közszolgáltatás ellátásával kapcsolatos döntések meghozatala**

**Kiszelné Mohos Katalin polgármester**: Átadom a szót dr. Visnyay Noémi osztályvezető asszonynak, hogy ismertesse az előterjesztést.

**dr. Visnyay Noémi osztályvezető:** *Röviden ismertette az előterjesztést.*

**Kiszelné Mohos Katalin polgármester**: Köszönöm. Van-e kérdés, hozzászólás?

**Gerely Gábor**: Az lenne a kérdésem, hogy van-e alternatívánk? Tájékozódtunk ebben a kérdésben?

**dr. Halmosi-Rokaj Odett aljegyző**: Áprilistól két alkalommal írtunk levelet az NHKV-nek, hogy tényleg fel kell-e mondani a szerződést, illetve, hogy a közbeszerzési eljárást ténylegesen le kell-e folytatni. Annál is inkább, mert a kommunikáció a másik oldalról az integrációról szólt, hogy ki fog alakulni egy olyan rendszer, amibe betagozódik majd a Zöld Bicske Kft. is, akár fővállalkozóként, akár alvállalkozóként. Alternatívaként pedig megnéztük a megfelelőségi tanúsítvánnyal rendelkező közszolgáltatókat. Érden van egy szolgáltató, a Depónia Székesfehérváron és az FKF. Ha kiírjuk a közbeszerzési eljárást, akkor a felsoroltak lesznek azok, akiknek potenciálisan lehetőségük van a pályázatra. Úgy gondolom, hogy magasabb szinten felismerik ezt a helyzetet és meg fogják tenni a szükséges lépéseket.

**dr. Klein Katalin**: Úgy tudom, hogy napi kapcsolatban voltunk a Zöld Bicske Kft-vel. Az a kérdésem, hogy a Zöld Bicske hogy nyilatkozik? Képes a felmondási idő alatt teljesíteni a hulladékszállítási kötelezettségét?

**Kiszelné Mohos Katalin polgármester:** Így igaz, hogy napi kapcsolatban voltunk. Az ügyvezető azt is felvetette, hogy a megfelelőségi tanúsítványt is vissza fogják tudni szerezni. Egyébként az elmúlt hetek problémáit gépkocsik meghibásodása, illetve sofőrök hiánya okozta. Állítólag azóta szereztek be új gépkocsikat, keresik a munkatársakat, úgyhogy én reménykedem benne, hogy ez csak egyszeri nehézség volt. Azt ígérik, hogy el fogják tudni látni a feladatot.

**dr. Klein Katalin**: Volt egy átmeneti nehézség, ez úgy tűnik, megoldódott. De egy biztos, azt nagyon jól tudjuk, hogy felmondási idő alatt mindenki sokkal gyengébben teljesít. Mi történik akkor, ha a felmondási idő alatt megszerzi a megfelelőségi tanúsítványt, de közben megindul a közbeszerzés, viszont nem biztos, hogy túl sok jelentkező lesz. A Zöld Bicske viszont partvonalra kerül, a probléma azonban itt marad a faluban.

**dr. Halmosi-Rokaj Odett aljegyző**: Pontosan ezek a kérdések foglakoztattak bennünket is április óta. Kívülállók vagyunk ebben a témában, úgy gondolom. A Katasztrófavédelemnek tudjuk jelezni, ha gond van, soron kívül kell kijelölniük olyan esetben közszolgáltatót.

**dr. Klein Katalin**: Azt mindenképpen kellene tisztázni, hogy a szelektív hulladék begyűjtését hogyan tudják folytatni. Ha ez ennyire problémás, akkor jobb lenne, ha arról tájékoztatnánk a lakosságot, hogy ez most nem működik, oldja meg mindenki valahogy, mint, hogy ez az áldatlan állapot legyen.

**Kiszelné Mohos Katalin polgármester:** Egyelőre több levélváltás történt arról, hogy ezt ők megoldják. Én reménykedem benne, hogy így is lesz, mert hiszen korábban sem volt probléma ezzel.

**dr. Klein Katalin**: Kérdésem, hogy ez speciálisan Nagykovácsi probléma volt, vagy a Zöld Bicske Kft. problémája általánosságban?

**Kiszelné Mohos Katalin polgármester:** A környékbeli településeken hasonló gondok vannak. Ha valós az a probléma, hogy gépkocsi- és munkaerőhiány van, akkor miért csak Nagykovácsiban történt volna ez. Sajnos ez az egész régiót érinti.

**dr. Klein Katalin**: És akkor most valamennyi település felmond?

**Kiszelné Mohos Katalin polgármester:** Igen, valamennyi településnek fel kell mondania a Zöld Bicskével a szerződést. Van, aki már felmondott, van, aki még ezután teszi meg, csak az időpont a kérdéses. Kérdezem, hogy van-e további kérdés, hozzászólás. Nincs, akkor az előterjesztés szerint szavazzunk a határozati javaslatról. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testületének jelen lévő 7 tagja 7 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**95/2017. (VI. 26.) HATÁROZATA**

**Tárgy: A hulladékgazdálkodási közszolgáltatás ellátásával kapcsolatos döntések meghozatala**

Nagykovácsi Nagyközség Önkormányzatának Képviselő-testülete

1. a NHKV Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság (a továbbiakban: Koordináló szerv) 8522-84/2017. iktatószámú levelében foglaltakra hivatkozással, - mely szerint Zöld Bicske Nonprofit Kft. részére 3700-68/2016. számon kiállított megfelelőségi vélemény azonnali hatállyal visszavonásra került - úgy dönt, hogy a Zöld Bicske Nonprofit Kft-vel 2014. június 16. napján határozott időre megkötött hulladékgazdálkodási közszolgáltatási szerződést 2017. július 1. napjával hat hónapos felmondási idővel a hulladékról szóló 2012.évi CLXXXV. törvény 37. § (1a) bekezdése alapján felmondja,
2. felhatalmazza a polgármestert a hulladékgazdálkodási közszolgáltatási szerződés 2017. július 1-i dátummal történő felmondásának aláírására,
3. felkéri a polgármestert, hogy a közfeladat ellátásának zavartalansága és az új közszolgáltató kiválasztása érdekében gondoskodjon a közbeszerzési eljárás lefolytatásáról és a szükséges intézkedések megtételéről,
4. felkéri a polgármestert, hogy az 1. pontban foglalt döntésről, írásban értesítse a Koordináló szervet.

**Határidő**: azonnal

**Felelős:** polgármester

**2. napirendi pont**

**Döntés az „I. világháborús emlékmű felújítása Nagykovácsiban, a Tisza István téren” pályázat támogatási kérelmének benyújtásáról és az önerő összegéről**

**Kiszelné Mohos Katalin polgármester**: Kérem Györgyi Zoltán főépítész urat, hogy ismertesse az előterjesztést.

**Györgyi Zoltán főépítész**: *Röviden ismertette az előterjesztést.*

**Kiszelné Mohos Katalin polgármester**: Köszönöm szépen. Van-e kérdés, hozzászólás? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 7 tagja 7 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**96/2017. (VI. 26.) HATÁROZATA**

**Tárgy: Döntés az „I. világháborús emlékmű felújítása Nagykovácsiban, a Tisza István téren” pályázat támogatási kérelmének benyújtásáról és az önerő összegéről**

Nagykovácsi Nagyközség Önkormányzatának Képviselő-testülete úgy dönt, hogy

1. támogatási kérelmet nyújt be a Nagykovácsi, Tisza István téren álló emlékmű felújítására,
2. a bruttó 2.290.896,- forint összköltségű projekt 10%-át, 229.090,- forintot önrészként biztosítja,
3. felhatalmazza a Polgármestert és a Jegyzőt a szükséges intézkedések megtételére.

**Határidő**: azonnal

**Felelős:** Polgármester, Jegyző

**3. napirendi pont**

**Hozzájárulás Nagykovácsi településnév használatához**

**Kiszelné Mohos Katalin polgármester**: *Röviden ismertette az előterjesztést.*

Kérdezem, hogy a testület tagjainak van-e kérdése, hozzászólása. Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 7 tagja 7 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**97/2017. (VI. 26.) HATÁROZATA**

**Tárgy: Hozzájárulás Nagykovácsi településnév használatához**

Nagykovácsi Nagyközség Önkormányzatának Képviselő-testülete úgy dönt, hogy **hozzájárul** a „A Nagykovácsi Gyermekekért Alapítvány” településnév használatához.

**Határidő:** azonnal

**Felelős:** polgármester

**Felelős:** polgármester, jegyző

**Kiszelné Mohos Katalin polgármester:** Köszönöm szépen. Van-e további kérdés? Amennyiben nincs a Képviselő-testület nyílt ülését 8 óra 56 perckor bezárom. A 4. napirendi pont tárgyalására zárt ülésen kerül sor.

K.m.f.

Kiszelné Mohos Katalin Papp István

polgármester jegyző